“กลุ่มยานยนต์”ผลงานปีนี้ดีสุดในรอบ 5 ปี โบรกฯชู 2 หุ้นเด่นน่าเก็บ!
“กลุ่มยานยนต์”ผลงานปีนี้ดีสุดในรอบ 5 ปี โบรกฯชู 2 หุ้นเด่นน่าเก็บ!
14 มิ.ย. 2561

บล.ฟินันเซีย ไซรัส ระบุในบทวิเคราะห์วันนี้(14 มิ.ย.) ว่า กลุ่มยานยนต์ ปีนี้จะเป็นปีที่ดีที่สุดในรอบ 5 ปีเพราะยอดส่งออกและยอดขายในประเทศจะกลับมาโตสูง ซึ่งทำให้ยอดผลิตรถคาดว่าจะโตได้ 5% Y-Y เทียบกับในช่วง 7 ปีที่ผ่านมาที่โตเฉลี่ยเพียง 2% ต่อปี ประกอบกับประสิทธิภาพการผลิตของผู้ผลิตสูงขึ้น วัตถุดิบลดลง และมีรถรุ่นใหม่ๆออกมามากขึ้น ความนิยมของรถ EV กระทบผู้ผลิตในบ้านเราจำกัดมากเพราะการผลิตรถในประเทศราว 55% เป็นรถกระบะ ซึ่งยังไม่ได้รับความนิยมในการเปลี่ยนเป็น EV มากเท่ารถยนต์นั่ง และผู้ผลิตก็มีการปรับตัว การกระจายการลงทุนไปต่างประเทศ หรือในธุรกิจอื่นที่มีกระบวนการผลิตใกล้เคียงกับที่ทำอยู่ ให้น้ำหนัก Overweight แนะนำซื้อ AH (ราคาเป้าหมาย 47 บาท) และ PCSGH (ราคาเป้าหมาย 13 บาท) 